Bijutiškio dvaras

Bijutiškio dvaras – dvaras Molėtų rajone, Dubingių seniūnijoje, Bijutiškyje. Stirnos ežero šiauriniame krante išlikę dvaro sodybos fragmentai: rūmai, gyvenamasis namas, kluonas„Lietuvos dvarai“. Enciklopedinis žinynas. Sudarytoja Ingrida Semaškaitė. // Vilnius, „Algimantas“, 2010. 63 psl. (kultūros paveldo objektai).

 Istorija 
Bijutiškio dvaro istorija siekia LDK laikus: dvaro būta jau XV a.Bijutiškio dvaro sodybos fragmentai. Kultūros vertybių registras. Nuoroda tikrinta 2023-04-02. Nekrašo Eirudavičiaus našlė Ona Eirudavičienė 1478 m. čia pastatė pirmąją bažnyčią, o 1494 m. jai užrašė savo smuklę. Išliko Bijutiškio dvare (in curia Byuczyszky) rašyta 1478 m. Bijutiškio parapijos bažnyčios fundacija.

1789 m. tuometinis dvaro savininkas Juozas Valentinavičius, mėgindamas įkurti Bijutiškio miestą, nutiesė gatvę, įrengė parką, statė pastatus, tačiau jo sumanymas nepavyko. Manoma, kad J. Valentinavičiaus rūpesčiu XVIII a. pabaigoje galėjo būti pastatytas Bijutiškio dvaro kompleksas ir mūriniai rūmai, kuriems būdingi klasicizmo bruožai.

1810 m. eksdivizinis teismas dvarą už skolas perdavė Rygos pirkliui Hiklaveinui, o iš šio dvarą įsigijo Jonušas Giedraitis. XIX a. pirmoje pusėje Bijutiškio dvaras buvo Giedraičių nuosavybė. Už dalyvavimą 1863 m. sukilime caro valdžia dvarą nusavino. 1868 m. dvarą nusipirko Jegoras Steblinas-Kamenskis. Dvarui priklausė Kazokų, Krasnogurkos, Grybiškių kaimai.

Dvaro pastate veikė 1910 m. įkurta Bijutiškio pradžios mokykla, o 1922 m. jame įkurta pirmoji lietuviška mokykla.Tūkstantis Molėtų krašto istorijos faktų. Molėtų krašto muziejus. Suarchyvuota 2013-04-14. 1928 m. dvarą nuomojo broliai Juozas ir Vincentas Pipirai. Apytikriai 1930 m. dvaro centrą įsigijo Amerikos lietuvis Tomas Ivanauskas su žmona Irena Lukoševičiūte.

 Išnašos 

Kategorija:Molėtų rajono dvarai